Kaikessa rauhassa

**Kaikessa rauhassa** on suomalaismuusikko Pave Maijasen soolouran yhdestoista, marraskuussa 2010 julkaistu studioalbumi. Albumin toisena tuottajana toimii Maijasen poika soittaa myös Vihtori Maijanen, joka toimii myös levyn toisena kitaristina. Albumi jäi tammikuussa 2021 menehtyneen Maijasen viimeiseksi sooloalbumiksi.

Levy ei menestynyt erikoisemmin ja sen myynti jäi hyvin vähäiseksi. Vuonna 2018 Maijanen kertoi kilpailevansa yhdessä muusikko-näyttelijä Heikki Silvennoisen kanssa heidän viimeisten studioalbumien myynnistä ja Maijanen on kertonut *Kaikessa rauhassa* -albumin myyneen hieman yli 100 kappaletta.

Maijanen on myöhemmin pohtinut yhden syyn albumin vähäiseen myyntiin olleen levy-yhtiö AXR Musicin suurimman artistin Kari Tapion yllättävä menehtyminen joulukuussa 2010. Levy-yhtiö alkoi edistämään Kari Tapion levyjen myyntiä, jonka sivussa Maijasen uusi studioalbumi jäi täysin vaille suurempaa huomiota. Samaan aikaan julkaistulla kokoelmalla *[[Kaikki nämä vuodet 1969-2010]]* saattoi olla myös vaikutusta uuden albumin myynnin heikentymiseen.

Albumi julkaistiin vain CD-levynä ja sitä on myyty Discogs-internet-verkkokaupassa jopa 35 euron hintaan.

## Taustaa ja tuotanto
Vuonna 2000 julkaistun *[[Mustaa valkoisella (albumi)|Mustaa valkoisella]]* -albumin jälkeen Maijasen sooloura ehti olla tauolla lähes kymmenen vuotta. Kevättalvella 2010 uusia kappaleita alkoi syntyä ja Maijanen hankki digitaalisen sanelukoneen laulujen taltioimista varten. Maijanen äänitti myös muutamia demoversioita ostamansa moniraiturin avulla, vaikka piti digitaalisten laitteiden käyttöä hieman hankalana. Kesällä Maijanen matkusti perinteiseen tapaan kesäpaikalleen Kesälahden Sarvisaloon Pohjois-Karjalaan, jossa hän jatkoi albumin kappaleiden valmistelua.

Elokuussa Maijanen aloitti kappaleiden levyttämisen Jorma ”Hämis” Hämäläisen StudioPopissa, joka sijaitsi MTV:n Pöllölaakson tiloissa Helsingin Ilmalassa. Laulajan ja basistin virkaa hoitaneen Maijasen lisäksi levylle pyydettiin muusikoiksi kosketinsoittaja Pekka Gröhn, rumpali Jani Auvinen sekä kitaristit Timo Kämäräinen ja Vihtori Maijanen, jotka toimivat myös albumin tuottajina. Vihtori Maijanen oli julkaissut jo yhden pitkäsoiton yhdessä Burning-yhtyeensä kanssa.

## Kappalemateriaali
Albumin avausraita ”Rikkinäinen villasukka” on hieman rockabilly-henkinen kappale, joka käsittelee Maijaselle tuttua aihetta eli kirjoitusblokkia. Kappaleen ensimmäiset rivit tulivat Hectorin kehittelemistä vertauskuvista laululyriikoiden kanssa ähertäville vanhoille miehille. Albumin nimikappale syntyi Maijasen pihamökillä Kesälahdella moniraiturin avustuksella. Rauhallisen kappaleen syntyyn vaikuttivat kuuma hellepäivä ja paikallaan seisova ilma. Kappaleesta julkaistiin myös ”pihamökkidemo” kokoelmille *[[Kaikki nämä vuodet 1969–2010]]* ja *[[Kaikki nämä vuodet 1981–2010]]*. Olli Haaviston pedal steel -kitaran soundimaailmalla pyrittiin Neil Youngin *[[Harvest Moon (albumi)|Harvest Moon]]* -albumin tyylisiin maalaismaisemiin. ”Gibraltariin” kertoo Maijasen itsensä mukaan ”unelmasta, joka jäi toteuttamatta”. Kappaleessa kuvataan moottoripyöräretkeä, joka ei koskaan toteutunut. Maijanen suunnitteli lähtevänsä ajamaan moottoripyörälä Suomesta halki Euroopan aina eteläisimpään kärkeen saakka Gibraltariin. ”Kun vielä oppisi häviämään” -kappale kertoo siitä, ”miten ihminen oppisi mahtumaan nahkoihinsa”. Kappaleen idea tuli Helsingin Sanomien kolumnisarjasta, johon myös Maijanen aikanaan kirjoitti. Muusikko Samuli Putro kirjoitti kolumnissaan rakastavansa häviämistä, ”koska sillä hetkellä muuttuu itsensä kokoiseksi”. Maijasen mielestä se oli hienosti sanottu ja hän sai idean kappaleeseen kyseisestä kolumnista. Albumin päättävä ”Arvoitus” on ilman komppia esitetty laulu, jonka keskiössä ovat runollinen laulusuoritus ja näppäilemällä soitettu akustinen kitara.

## Kappaleet
Kaikki sävellykset ja sanoitukset Pave Maijanen.

# 
# 
# 
# 
# 
# 
# 
# 
# 
# 
# 

## Tekijät
### Muusikot
*Pave Maijanen – laulut (paitsi 10), Nord Electro 3 -kosketinsoittimet (9), vuosimallin 1957 Fender Telecaster -sähkökitara (5, 9), Martin 000-28EC -akustinen kitara (2–4, 6, 9, 11), Fender Telecaster -bassokitara (1–3, 5–10)
*Maria Hänninen – taustalaulut (5), äänet (7, 10)
*Pekka Gröhn – Nord Electro 3 -kosketinsoittimet (1, 3–5, 7, 8, 10), Hammond B-3 -sähköurut (2, 3, 5, 8)
*Timo Kämäräinen – Nord Electro 3 -kosketinsoittimet (1, 6), vm. 1957 Fender Telecaster-kitara (1 (soolo), 5, 8, 9), Fender Stratocaster -kitara (2), Fender Stratocaster -slide-kitara (4, 11), vm. 1973 Gibson Les Paul Deluxe P-90 -kitara (8), Gibson Les Paul Standard 03 -slide-kitara (soolo kappaleessa 5), vm. 1980 Ibanez PG 100 -kitara (1. soolo kappaleessa 3, 7 (myös slide), 10 (myös slide) ), Martin 000-28VS -akustinen kitara (4, 6, 11), 12-kielinen Rickenbacker 360 -kitara (9)
*Olli Haavisto – 12-kielinen Williams 600 Series -pedal steel -kitara (2)
*Vihtori Maijanen – vm. 1963 Fender Stratocaster -(rytmi)kitara (1, 2, 7, 9–11), Gibson Les Paul Standard -kitara (2. soolo kappaleessa 3, 1. soolo kappaleessa 5), vm. 1987 12-kielinen Rickenbacker 360 -kitara (3, 8)
*Jani Auvinen – Ludwig / Posphorus-rummut (1–3, 5, 7–10)

### Tuotanto
Äänitetty StudioPop’issa Helsingissä 9. elokuuta – 10. syyskuuta 2010.
*Vihtori Maijanen ja Timo Kämäräinen - tuottajat
*Jorma ”Hämis” Hämäläinen – äänitys
*Hämis, Vihtori Maijanen ja Timo Kämäräinen – miksaus
*Hämis – masterointi
*Seppo Pietikäinen – tarkkailu, valokuvat ja videointi
*Four Eyes Design / Tuomo Parikka – kansisuunnittelu
*Susanna Honkasalo – Maria Hännisen valokuva

## Arvostelut
**[[Desibeli.net]]*: 
* *[[Soundi]]*: 

## Lähteet
* 

### Viitteet

## Aiheesta muualla
*